Simson ja Delila (Saint-Saënsin ooppera)

Simson ja Delila (Samson et Dalila) on Camille Saint-Saënsin säveltämä kolminäytöksinen ooppera, joka kertoo Raamatun Simsonista.

Saint-Saëns sai idean oopperaansa jo vuonna 1868. Sävellystyön valmistuttua ensimmäinen näytös esitettiin Pariisissa 26. maaliskuuta 1875, mutta se sai vihamieliset arvostelut ja säveltäjä yritti turhaan saada koko työtään Pariisin oopperoiden ohjelmistoon. Vasta 2. joulukuuta 1877 Saint-Saënsin ystävä Franz Liszt esitti sen Weimarin Hoviteatterissa nimellä Simson und Delila.Oiva Talvitie ja Kari Rydman (toim.): Sävelten maailma, s. 306. WSOY, Helsinki 1956. Paikalla oli Saint-Saënsin lisäksi myös hänen oppilaansa Gabriel Fauré. Teos oli suurmenestys. Pariisissa ooppera esitettiin kuitenkin vasta vuonna 1892.

Oopperan ehkä tunnetuin aaria on Delilan (mezzosopraano) toisessa näytöksessä Simsonille laulama Mon cœur s’ouvre à ta voix, sanatarkasti ”Sydämeni avautuu äänellesi”, Jussi Jalaksen suomennoksessa ”Kun kuulen äänesi”. Kolmannen näytöksen vauhdikkaasta tanssista Bacchanale on tullut suosittu myös itsenäisenä orkesterikappaleena.

Lähteet

 Aiheesta muualla 

Luokka:1870-luvun musiikkiteokset
Luokka:Camille Saint-Saënsin teokset
Luokka:Ranskankieliset oopperat